el el el el el el el el el el el el el el el el el el el el el el el el el el el el el en el en el el en el en el el en el en el el en el en el el en el en el en en el el en en el el en en en en en el el en el el el el el ru el en el el el el el el el el el el
Αμέσως μετά την δημοσίευση του βιβλίου, ο βασιλιάς της [[Γαλλία|Γαλλίας]] Ερρίκος Δ΄ ζήτησε από τον Σαμπλαίν να συμμετάσχει σε νέα εξερευνητική αποστολή στην [[Βόρεια Αμερική|Βόρειο Αμερική]] και να του αναφέρει λεπτομερώς τις ανακαλύψεις του. Τα δύο πλοία της νέας αποστολής, με αρχηγό τον Πιέρ Ντυ Γκουά ντε Μοντ, ηγεμόνα της Μοντ (Pierre Du Gua de Monts), απέπλευσαν από την [[Γαλλία]] την άνοιξη του [[1604]] προς τις εκβολές του [[Άγιος Λαυρέντιος|Αγίου Λαυρεντίου]]. Φτάνοντας στις ακτές της [[Βόρεια Αμερική|Βορείου Αμερικής]], οι εξερευνητές ίδρυσαν τον καταυλισμό της Νήσου του Τιμίου Σταυρού (Îsle Ste-Croix), που βρίσκεται στα θαλάσσια όρια μεταξύ [[Νιου Μπράνσγουικ]] και της πολιτείας [[Μέιν]] των [[ΗΠΑ]].
Ο χειμώνας στην Νήσο του Τιμίου Σταυρού ήταν ιδιαιτέρως βαρύς, και οι μισοί από τους λιγοστούς πρώτους εποίκους πέθαναν, πιθανότατα από σκορβούτο. Την άνοιξη του [[1605]], ο Σαμπλαίν μετέφερε την αποικία στην περιοχή του [[Κόλπος Φάντυ|Κόλπου Φάντυ]] (Baie de Fundy), που βρίσκεται ανάμεσα στην σημερινή [[Νέα Σκωτία]] και το σημερινό [[Νιου Μπράνσγουικ]]. Εκεί, οι έποικοι ίδρυσαν το [[Πορ Ρουαγιάλ]] (Βασιλικό Λιμένα, Port-Royal). Με βάση το Πορ Ρουαγιάλ, ο Σαμπλαίν εξερεύνησε τις εκβολές του [[Άγιος Λαυρέντιος|Αγίου Λαυρεντίου]] και τα παράλια της μετέπειτα [[ΗΠΑ|Νέας Αγγλίας]]. Το [[1607]], ο Σαμπλαίν επέστρεψε στην [[Γαλλία]] μαζί με τον Ντυ Γκουά, επειδή ο βασιλιάς Ερρίκος Δ΄ αφαίρεσε από τον Ντυ Γκουά τα αποκλειστικά δικαιώματα εμπορίου με τον [[Αμερική|Νέο Κόσμο]].
== Το τρίτο ταξίδι και η ίδρυση της Πόλης του Κεμπέκ ==
Ο πρώτος χειμώνας ήταν πολύ δύσκολος για τους νέους εποίκους. Από τους 28 εποίκους, που παρέμειναν εκεί κατά τον χειμώνα, επέζησαν μόνον εννιά. Οι περισσότεροι πέθαναν από [[σκορβούτο]], ενώ μερικοί πέθαναν από [[ευλογιά]] ή και [[κρυοπάγημα|κρυοπαγήματα]].
[[Αρχείο:Samuel de Champlain Carte geographique de la Nouvelle France.jpg|right|thumb|400px|Χάρτης της Νέας Γαλλίας σχεδιασμένος από τον Σαμουέλ ντε Σαμπλαίν (1612)]]
Την άνοιξη του [[1615]], ο Σαμπλαίν επέστρεψε στην [[Νέα Γαλλία]] μαζί με τέσσερις ιερείς για την προώθηση του [[Καθολική Εκκλησία|καθολικισμού]] στην αποικία. Με την επιστροφή του στην [[Νέα Γαλλία]], ο Σαμπλαίν συνέχισε τις εξερευνήσεις του φθάνοντας μέχρι την λίμνη Χιούρον. Έχοντας συμμαχήσει με τους αυτόχθονες [[Χιούρον]], το καλοκαίρι του [[1615]], ο Σαμπλαίν ξεκίνησε στρατιωτική εκστρατεία για να συντρίψει τους [[Ιροκουά]], με τους οποίους οι Χιούρον βρίσκονταν σε συνεχή πόλεμο. Η εκστρατεία είχε πενιχρά αποτελέσματα. Ο ίδιος ο Σαμπλαίν τραυματίσθηκε δύο φορές και αναγκάσθηκε να περάσει τον χειμώνα περιπλανώμενος στα δάση της περιοχής που έλεγχαν οι [[Χιούρον]].
Το καλοκαίρι του [[1616]], ο Σαμπλαίν επέστρεψε στην [[Πόλη του Κεμπέκ]] κι από εκεί έφυγε για την [[Γαλλία]].
Το [[1628]], άρχισαν οι πρώτες αψιμαχίες μεταξύ [[Γαλλία|Γάλλων]] και [[Ηνωμένο Βασίλειο|Άγγλων]] εποίκων, οι οποίοι είχαν κτήσεις στην [[Νέα Γη]]. Οι [[Ηνωμένο Βασίλειο|Άγγλοι]] κατέλαβαν το [[Γαλλία|γαλλικό]] οχυρό Ταντουσάκ στις εκβολές του [[Άγιος Λαυρέντιος|Αγίου Λαυρεντίου]], κατέστρεψαν αγροκτήματα των [[Γαλλία|Γάλλων]] εποίκων και απαίτησαν την παράδοση της [[Πόλη του Κεμπέκ|Πόλης του Κεμπέκ]]. Αρχικά, ο Σαμπλαίν αρνήθηκε να παραδώσει την πόλη, αλλά η έλλειψη τροφίμων τον ανάγκασε να συνθηκολογήσει με τους [[Ηνωμένο Βασίλειο|Άγγλους]] στις [[14 Σεπτεμβρίου]] του [[1629]]. Τον [[Οκτώβριος|Οκτώβριο]] του [[1629]], ο Σαμπλαίν επέστρεψε στην [[Γαλλία]], αφού πρώτα πέρασε από το [[Λονδίνο]].
Κατά την παραμονή του στηνστη [[Γαλλία]], τα επόμενα τριάμισι χρόνια, ο Σαμπλαίν έγραψε τα βιβλία ''Voyages de la Nouvelle France'' (''Ταξίδια στην Νέα Γαλλία'') και ''Traité de la marine et du devoir d’un bon marinier'' (''Διατριβή περί του ναυτικού και του καθήκοντος ενός καλού ναύτη'').
== Το τελευταίο ταξίδι ==
Τον [[Οκτώβριος|Οκτώβριο]] του [[1635]], ο Σαμπλαίν έπαθε παράλυση. Πέθανε λίγες εβδομάδες αργότερα, ανήμερα των [[Χριστούγεννα|Χριστουγέννων]]. Επειδή δεν είχε ολοκληρωθεί η ανέγερση ενός παρεκκλησίου όπου θα ενταφιάζονταν οι κυβερνήτες της [[Νέα Γαλλία|Νέας Γαλλίας]], ο Σαμπλαίν ενταφιάστηκε σε προσωρινό τάφο χωρίς καμία επιγραφή. Το παρεκκλήσιο καταστράφηκε από πυρκαγιά το [[1640]] και κατεδαφίστηκε οριστικά το [[1674]]. Έτσι, παραμένει άγνωστη η ακριβής τοποθεσία του τάφου του Σαμπλαίν.
Δεν διασώθηκε καμία εικόνα του Σαμπλαίν. Έχει διαπιστωθεί ότι τα όσα πορτρέτα φιλοτεχνήθηκαν μετά τον θάνατό του απεικονίζουν έναέναν ασήμαντο οικονομικό ελεγκτή με το όνομα Μισέλ Παρτισελλί ντ' Εμερύ (Michel Particelli d’Émery).
Σήμερα το όνομα του Σαμπλαίν φέρει μία λίμνη που βρίσκεται ανάμεσα στις [[Ηνωμένες Πολιτείες|πολιτείες]] του [[Βερμόντ]] και της [[Νέα Υόρκη (πολιτεία)|Νέας Υόρκης]], και την επαρχία του [[Κεμπέκ]]. Η λίμνη ενώνεται με τον [[Άγιος Λαυρέντιος|Άγιο Λαυρέντιο]] μέσω του παραποτάμου Ρισελιέ.
* [http://www.biographi.ca/FR/ShowBioPrintable.asp?BioId=34237 ''Dictionnaire biographique du Canada en ligne''] — Βιογραφία στα [[Γαλλική γλώσσα|γαλλικά]]
* [http://www.gutenberg.org/author/Samuel+de+Champlain Project Gutenberg] — Κείμενα του Σαμπλαίν μεταφρασμένα στα [[Αγγλική γλώσσα|αγγλικά]].